Smokey and the Bandit

Smokey and the Bandit er en amerikansk actionkomedie fra 1977 regissert av Hal Needham. Filmen handler om en bilkjører som tar en halsbrekkende utfordring som går ut på å frakte 400 kasser med øl gjennom flere delstater. Frakten er illegal og byr på flere utfordringer enn han regner med. Etter å ha tatt opp en kvinnelig haiker får han en hissig sheriff i hælene. Hovedrollene spilles av Burt Reynolds, Sally Field, Jackie Gleason og Jerry Reed, mens sentrale biroller spilles av Pat McCormick, Paul Williams og Mike Henry. 

Filmen ble meget populær og fikk to oppfølgere: Smokey and the Bandit på farten igjen (1980) og Smokey and the Bandit Part 3 (1983). Sistnevnte uten Reynolds.  

Handling
Ungkaren Bandit regnes som en legende innen trailermiljøet i USA. En dag blir han oppsøkt av de to utspekulerte forretningmennene Big Enos Burdette og hans sønn, som gir ham en utfordring ingen tidligere har klart. Utfordringen er at han og trailer-kompisen skal kjøre til Texarkana for å hente 400 kasser med ulovlig øl som de skal bringe til Atlanta i Georgia. Alt dette må skje på 28 timer. Før han takker ja klarer han å forhandle seg frem til en anselig sum penger til en rask bil. Dermed legger de i vei; Bandit foran i en sort Pontiac og Snowman et stykke bak i en lastebil. På turen fra Texas plukker han opp en haikende ung kvinne ved navn Carrie. Det Bandit og kompanjongen ikke vet er at hun egentlig har stukket av fra et bryllup hvor hun skulle gifte seg med sheriffens sønn. Etter en stund har de sheriffen og hans sønn i hælene, og han er villig til å forfølge dem langt utenfor sin egen jurisdiksjon.

Om filmen

 Popularitet og økonomi 
Smokey and the Bandit ble en stor publikumssuksess, spesielt i USA hvor den spilte inn over $126 millioner og ble den fjerde mest innbringende filmen i 1977. 

Produksjonskostnadene var bare på $3,3 millioner. I tillegg ble Burt Reynolds betalt en millioner dollar på forhånd.

 Anmelderne 
Den fikk god omtale i USA, noe som gjenspeiles i at den har oppnådd 80 % på Rotten Tomatoes. Den amerikanske filmkritikeren Leonard Maltin har gitt den 3 av 4 stjerner. Den har fått tre av fire i Film Max.

Den fikk middels god omtale av de norske anmelderne.

 Annet 
Den norske filmen Børning hentet en del inspirasjon fra Smokey and the Bandit.

I rollene

 Burt Reynolds : Beau "Bandit" Darville
 Jerry Reed : Cledus "Snowman" Snow
 Sally Field : Carrie "Frog"
 Jackie Gleason : Sherif Buford T. Justice 
 Mike Henry : Junior Justice
 Paul Williams :  Little Enos Burdette 
 Pat McCormick :  Big Enos Burdette 
 George Reynolds :  Sheriff George Branford
 Macon McCalman : Mr. B
 Susan McIver : Hot Pants
 Laura Lizer Sommers : Little Beaver Michael Mann : Branford's Deputy
 Lamar Jackson : Sugar Bear
 Ronnie Gay : Georgia Trooper
 Quinnon Sheffield : Alabama Trooper
 Alfie Wise : Alabama Patrolman
 Pat Hustis : Tow Truck Driver 
 Ingeborg Kjeldsen : Foxy Lady
 Ben Jones : Trailersjåfør #1
 Joe Klecko : Trailersjåfør #2
 Hank Worden : Trailersjåfør #3

Referanser

Eksterne lenker


Kategori:Actionkomedier fra USA
Kategori:Bilfilmer fra USA
Kategori:Filmer fra 1977
Kategori:Engelskspråklige filmer
Kategori:Filmer lagt til Mississippi
Kategori:Filmer lagt til Alabama
Kategori:Filmer lagt til Arkansas
Kategori:Filmer lagt til Georgia (USA)
Kategori:Filmer lagt til Texas
Kategori:Road movies fra USA